Document ID: /roh_data/filtered/fineweb-2-filterrobots_roh.jsonl.gz/13282

Agid
Co poss jau profitar da la purschida HD?Nus purschain programs variants en resoluziun auta (HD, 720p) sin Play RTR. Sch'in program è disponibel en HD, lura vesais in buttun da HD en il menu dal video per midar. Remartga: I pudess dar in retard cun midar sin HD (tut tenor volumen da datas e tempo dal processur.
Tge emissiuns poss jau guardar u tadlar online?Sin Play RTR èn da vesair tut las atgnas producziuns da RTR aifer curt temp.
Tge emissiuns na poss jau betg guardar online?Emissiuns che RTR n'ha betg producì sez (serias, films) n'èn per ordinari betg a disposiziun online. En singuls cas èni a disposiziun durant 7 dis suenter l'emissiun. Curt avant ch'i spireschan, als chattais sin la pagina iniziala sut «A disposiziun mo anc curt temp».
Poss jau era guardar programs pli vegls?Ils blers programs online da RTR èn disponibels gratuit e senza limita da temp.
Poss jau guardar programs da tv e radio en l'internet?Gea, RTR emetta l'entir program da tv e radio en la rait - en il menue Live. Ils programs da televisiun pudais però guardar mo en Svizra.
Il video è granellus. Poss jau drizzar quai?La qualitad da videos pli vegls n'è betg buna avunda per guardar en resoluziun auta. Forsa è era voss volumen da datas transferiblas betg suffizienta per guardar il video en resoluziun auta.
Mia colliaziun cun l'internet è fitg plauna - poss jau tuttina guardar videos?Gea. Play adattescha la versiun optimala dal video per il volumen da datas disponibel.
Suttitels - Tge ch'ins sto savair?Dapi il favrer 2014 vegnan agiuntads suttitels tar adina dapli emissiuns. Tar videos live poi dar retards da fin 3 secundas, perquai ch'ils suttitels vegnan generads automatic.
Sin Play RTR pon ins activar e deactivar ils suttitels cun il buttu (ST) en il trav da funcziuns dal Play. Per chattar videos cun suttitels, pon ins tar la tschertga era filtrar tenor suttitels, e sur il menu da 3 puncts (sura dretg) pon ins laschar mussar il simbol per suttitels.
Il RTR Player na vegn betg visualisà correctamain en mes navigatur. Tge poss jau far?Cunquai ch'i dat bleras differentas versiuns da browsers, po il cuntegn vegnir mussà sbaglià en tscherts browsers.
Play è optimà per ils browsers ils pli frequents. Utilisai la versiun la pli actuala da:
- Google Chrome
- Apple Safari
- Mozilla Firefox
- Microsoft Edge
Pertge n'èn intgins videos betg disponibels per raschuns giuridicas?Per intginas emissiuns ha la SSR ils dretgs da las mussar mo per temp limità. Savens è quai il cas tar serias e documentaziuns. Qua tras poi dar, che singulas contribuziuns u emissiuns na vegnan betg pli mussadas.
Pertge n'èn intgins videos betg disponibels?Per intgins videos na po RTR betg cumprar ils dretgs - savens tar eveniments gronds da sport. Perquai poi dar che singulas contribuziuns da sport u da novitads na dastgan betg cumparair.
Pertge poss jau guardar tschertas emissiuns mo durant 7 dis?Singulas emissiuns èn limitadas d'esser online sin 7 dis (raschuns giuridicas). Per regla è quai producziuns da terzs che porschan ils dretgs mo a temp limità.
Pertge n'èn tschertas emissiuns betg disponiblas ordaifer la Svizra?Per intginas emissiuns e contribuziuns po RTR acquistar ils dretgs mo per la Svizra. Quai è il cas surtut tar emissiuns da sport. L'adressa IP vegn utilisada per identifitgar il stadi che Vus essas tar il consum. Il player da video As infurmescha ch'il video è disponibels mo en Svizra. Infurmaziuns supplementaras
Pertge poss jau guardar tscherts videos mo da notg?Per raschuns da protecziun da la giuventetgna èn tscherts videos a disposiziun mo tranter las 23:00 e las 05:00. Quai è cuntegns che vegnan mussads en la televisiun era mo en il program tard.
Poss jau far in post sin Facebook u in'autra rait sociala cun il video?Gea. Piglia il buttun per cundivider en il player da video e selecziunescha la plattafurma giavischada.
Poss jau telechargiar videos? Tge format hani?Tscherts videos pudais telechargiar sco MPEG-4. Per raschuns giuridicas na pudain però betg lubir da telechargiar tuts..
Notabene: Ils cuntegns dastgan ins telechargiar mo per diever na-commerzial.
Co poss jau midar las opziuns dal video player?Laschar ir in video ed avrir las opziuns cun il simbol da la roda dentada en il chantun sura dretg. Uschia pudais deactivar ch'i va videos cuntinuant ubain agmentar il tempo dal video.
Poss jau era duvrar abreviaziuns per las controllas dal player?Gea. Suenter cliccar sin il player avais las suandantas opziuns per navigar:
- Interrumper/cuntinuar playback: tasta "vid"
- Enavos per 10 secundas: paliet sanester
- Spert enavant 10 secundas: paliet dretg
- Siglir enavant u enavos el video: 0 tochen 9
- Rechargiar video: 0
- Auzar volumen: +
- Sbassar volumen: -
- Silenzi: M
- Turnar tar davosa mesira da volumen suenter silenzi: M
- Engrondir sin entir visur: F
- Enavos tar modus normal: F u ESC
- Midar tranter qualitad SD/HD: Q
Datti purschidas spezialas per persunas cun impediments d'udida u vesida?Na. Per las emissiuns da televisiun da RTR na datti actualmain naginas translaziuns en lingua da segns.
Tge raschuns hai, sch'in video duvrar ditg per chargiar?Videos dals ultims 30 dis valan sco fitg disponibels, nua ch'i na dastgass betg dar problems d'als chargiar. Videos pli vegls vegnan arcunads insanua auter e pon duvrar dapli temp.
Durant guardar in video pon capitar sbagls sco il maletg che tremblitga, repetiziuns da sequenzas curtas e stops. Pertge capita quai?Differents sbagls pon capitar en connex cun la tecnologia da streaming ed il provider d'internet durant guardar il video. La raschun principala èn las midadas dal volumen da datas transferibel ch'è standard. Il player controllescha cuntinuadamain il volumen ed adattescha la qualitad lasuenter.
Nua chat jau il program da tv?Sut «Manchentà emissiun?» chattais tut las emissiuns da tv (ordinadas tenor data e temp) che RTR ha gia emess en la televisiun e tut ils videos sin dumonda (VoS).
Sche Vus vulais guardar l'entir program da televisiun, lura pudais al activar sur il menu sura dretg (tar ils 3 puncts).
Poss jau crear sez ina glista da favurits?Gea. Vus pudais favurisar singulas emissiuns (per exempel Telesguard) ed entirs secturs (per exempel documentaziuns). Quai cun cliccar sin il simbol da staila.
Emissiuns favurisadas chattais pli tard sin la pagina iniziala da Play RTR. Sin basa dals elements favurisads, propona la app era ulteriurs videos.
Questa funcziun datti però mo cun activar la persunalisaziun. Ils favurits vegnan arcunads sin Voss apparat ed èn era disponibels exclusivamain là.
Tge munta l'icon cun l'ura pitschna sin il purtret pitschen?Cun quest icon pudais agiuntar videos a la glista "guardar pli tard". Sche Vus vulais stizzar in video da la glista, lura simplamain cliccar sin l'icon cun l'ura.
Questa funcziunalitad è mo disponibla en il modus persunalisà. La glista è arcunada per Vus persunalmain sin l'apparat ed è era accessibla mo sin l'apparat.
Nua chatt jau videos ch'jau hai cumenzà e vi ussa guardar vinavant?Ils ultims 20 videos che Vus n'avais betg guardà fin la fin chattais sin la pagina iniziala da Play RTR.
Questa funcziun datti mo, sche la persunalisaziun è activada. La glista vegn arcunada sin Voss apparat ed è era disponibla mo la.
Pertge datti il messadi da betg pudair mussar il cuntegn durant livestreams da tv?Tut ils livestreams da la SSR èn protegids cun DRM (Digital Rights Management) per ademplir las cundiziuns dals possessurs dals dretgs. Intgins browsers na pon perquai betg mussar il livestream.